છેલ્લાં હજાર વરસમાં યોગનો જેટલો પ્રચાર થયો નથી એટલો 21મી સદીમાં થઈ રહ્યો છે. 21 જૂન એટલે કે આજે ગુરુવારે ભારત સહિત દુનિયાભરમાં સવાથી દોઢ લાખ સ્થળોએ યોગ દિવસની ઉજવણી થશે. અલબત્ત, યોગ એ એક-બે કે દર વરસે ઉજવણી કરવાની ઘટના નથી. બાળપણ, યુવાની, પ્રૌઢાવસ્થા કે વૃદ્ધાવસ્થાથી લઈને જિંદગીના છેલ્લા શ્વાસ સુધી કરવાના સંસ્કાર છે. ભારતની પ્રાચીન સંસ્કૃતિનો એક ભાગ છે, પણ હકીકત એ છે કે યોગને પાછલાં હજારો વરસોમાં સ્વીકૃતિ મળી નથી એટલો જબ્બર સ્વીકાર 21મી સદીમાં થઈ રહ્યો છે.